Diari Oficial de la Generalitat Valenciana


Sumari del DOGV 3988, del 27-04-2001 (2001/3195)

RESOLUCIÓ de 30 de març del 2001, de la Universitat Miguel Hernández d'Elx per la qual s'aprova l'oferta d'Ocupació Públic d'esta Universitat per a l'any 2001.
---------------------------------------------------------------------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3195


Data del document
:   30-03-2001

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * professió administrativa
    * professió de la informació
    * concurs administratiu
    * oferta d'ocupació
    * universitat
    * professió de la informàtica

RESOLUCIÓ de 30 de març del 2001, de la Universitat Miguel Hernández d'Elx per la qual s'aprova l'oferta d'Ocupació Públic d'esta Universitat per a l'any 2001. [2001/3195]
  
La Llei 13/2000, de 28 de desembre, de Pressupostos Generals de l'Estat per a l'any 2001, establix els criteris generals que han de regir en la incorporació d'efectius al servici del sector públic, disposant en el seu article 22 que les convocatòries de places per a ingrés de nou personal es concentraran en sectors, funcions i categories professionals que es consideren absolutament prioritaris o que afecten al funcionament dels servicis públics essencials, havent de ser, en tot cas, el nombre de places de nou ingrés inferior al 25% de la taxa de reposició d'efectius.
  
No obstant això, segons el que disposa l'últim paràgraf de l'article i apartat citats, s'autoritza a les Administracions Públiques a convocar els llocs de treball que, estant pressupostàriament dotats i inclosos en les seues relacions de lloc de treball, catàlegs o plantilles, es trobe exercits interina o temporalment.
  
En el marc d'este apartat del mencionat article 22, que té caràcter bàsic i es dicta a l'empara dels articles 149.18 i 156.1 de la Constitució, la Llei 12/2000, de Pressupostos Generals de la Generalitat Valenciana per a l'exercici 2001, regula l'oferta d'ocupació públic en el seu article 31, en semblants termes.
  
Amb base en tot això, i d'acord amb els criteris exposats, s'oferiran únicament llocs de treball d'urgent i necessària cobertura i dotats pressupostàriament, tant d'aquells grups que han de servir de base al personal directiu de l'administració, com d'aquells altres que per la seua especialitat responguen a necessitats inajornables.
  
S'arreplegarà en la present oferta la incorporació a la funció pública del personal discapacitat, reservant-se a tal fi un percentatge en les respectives proves selectives.
  
És competència de la Universitat Miguel Hernández d'Elx l'aprovació de l'oferta d'ocupació públic, de conformitat amb el que preveu l'article 5 f) del Decret 137/97 pel qual s'aprova la Normativa Singular Reguladora de la Universitat Miguel Hernández.
  
És obligació de la Universitat Miguel Hernández, en compliment del que establix l'article 2 del Decret 33/1999, de 9 de març, del Govern Valencià, (DOGV núm. 3.477, de 20 de juliol), aprovar i ordenar la publicació de l'oferta d'Ocupació Públic durant el primer trimestre de l'any.
  
En conseqüència, prèvia negociació amb les organitzacions sindicals més representatives, emés informe jurídic, a proposta de la Comissió Gestora, i després de la deliberació de la mateixa en reunió de data 30 de març del 2001, este Rectorat, en ús de les competències que li estan atribuïdes per l'article 18 de la Llei Orgànica 11/1983, de 25 d'agost, de Reforma Universitària, en relació amb l'article 3.e) de la mateixa norma, així com en la Normativa Singular Reguladora d'Universitat Miguel Hernández d'Elx,
  
DISPOSA
  
Primer. Aprovació de l'oferta d'ocupació públic
  
De conformitat amb el que preveu els articles 22 de la Llei de Funció Pública Valenciana, Text Refós de 24 d'octubre de 1995, i 2 del Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la dita Llei, aprovat per Decret 33/1999, de 9 de març, del Govern Valencià, (DOGV núm. 3.477, de 20 de juliol), donant compliment a les previsions contingudes en l'article 31 de la Llei 12/2000, de Pressupostos de la Generalitat Valenciana per a l'exercici 2001, s'aprova l'oferta d'ocupació públic per al 2001 corresponent al personal d'administració i servicis de la Universitat Miguel Hernández, i s'autoritzen les convocatòries de les proves selectives que procedisquen per a la cobertura dels llocs de treball d'esta Universitat en els termes que s'establixen en la present Resolució.
  
Segon. Contingut de l'oferta
  
En l'oferta s'inclouen llocs de treball, i places que, estant pressupostàriament dotats i inclosos en la relació de llocs de treball aprovada per Orde de 23 de novembre del 2000 de la Conselleria de Cultura i Educació, es troben exercits per personal funcionari interí i laboral temporal, així com les vacants amb dotació pressupostària dels sectors, funcions i grups que es consideren prioritaris o que afecten al funcionament dels servicis públics essencials, la provisió de les quals es preveu realitzar durant el present exercici i que es troben detallats en l'annex I de la present Resolució.
  
Tercer. Planificació de Recursos Humans
  
3.1 La planificació de recursos humans en la Universitat Miguel Hernández s'orientarà a l'adequació del volum i a la millora en la distribució i capacitació dels efectius per a una més eficaç prestació del servici superior de l'educació. En conseqüència, hauran de prioritzar-se les operacions de consolidació d'efectius pels procediments previstos en el Decret 33/1999, de 9 de març, del Govern Valencià, de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana.
  
3.2 En la present Resolució, i pel que a les convocatòries de provisió de llocs es referix, es presta una especial atenció al compliment de les previsions legals i reglamentàries de la normativa valenciana i a l'especial estructuració de les Administracions Públiques en llocs de treball com a model innovador i diferenciat de la tradicional distribució en Cossos. Esta específica estructura en llocs de treball afecta a la Llei de Funció Pública Valenciana pel que fa a la selecció per a l'ingrés en la funció pública de la Universitat Miguel Hernández en quant no s'accedix a un Cos de l'administració amb les funcions pròpies del mateix, si no a llocs de treball concrets i definits per les singulars característiques del servici públic que es presta, que constituïxen l'objecte de les convocatòries, per el que en el procés selectiu, s'ha de tindre en compte a més de les característiques i requisits, les funcions dels dits llocs.
  
3.3 Si durant l'exercici 2001, es produïxen vacants inicialment no previstes, es procedirà amb caràcter excepcional a la convocatòria o, si és procedent, a l'ampliació, del nombre de places que es troben en procés de provisió quan estes foren d'idèntic cos, escala o categoria, i sempre que afecten a llocs que siguen d'urgent cobertura per a l'organització.
  
Quart. Promoció interna
  
L'any 2001, es convocaran per esta Universitat atenent a les necessitats derivades de la Planificació de Recursos Humans, processos de promoció interna en diferents cossos/escales i categories, que s'indiquen en l'annex II. Estes proves pel torn de promoció interna es portaran a terme amb caràcter general en convocatòries independents.
  
Quint. Reserva a discapacitats
  
D'acord amb el que establix la Llei 13/1982, de 7 d'abril, d'Integració Social de Minusvàlids, en les proves selectives, seran admeses les persones amb discapacitats en igualtat de condicions amb els altres aspirants. A més, conforme al que preveu la Disposició Addicional Segona del Text Refós de la Llei de la Funció Pública Valenciana, s'establirà una reserva no inferior al 3% de les vacants per a ser cobertes per personal amb discapacitat de grau igual o superior al 33%, de manera que progressivament se abast el 2% dels efectius totals del personal al servici de l'administració, sempre que supere les proves selectives i que, en el seu moment, acredite l'indicat grau de discapacitat i la compatibilitat amb l'acompliment de les tasques i funcions corresponents.
  
Als efectes d'este article, correspondrà als òrgans competents de la Generalitat Valenciana, de l'administració general de l'Estat, i d'altres Comunitats Autònomes l'acreditació de la condició de persona amb el grau de discapacitat previst.
  
La compatibilitat amb l'acompliment de tasques i funcions podrà ser acreditada tant pels citats òrgans com per l'administració sanitària.
  
En totes les convocatòries es farà indicació expressa de la dita competència.
  
Sext. Accés de nacionals dels altres estats membres de la Unió Europea
  
Les convocatòries objecte de la present oferta d'ocupació públic reflectiran en les seues bases que els nacionals dels altres estats membres de la Unió Europea podran accedir en igualtat de condicions que els espanyols a totes les ocupacions públiques, de naturalesa tant funcionarial com laboral, llevat que supose una participació directa o indirecta en l'exercici del poder públic o en les funcions que té per objecte la salvaguarda dels interessos de l'estat o de les administracions públiques.
  
Sèptim. Publicitat de les convocatòries
  
Les convocatòries que es deriven de la present oferta es publicaran en el Diari Oficial de la Generalitat Valenciana.
  
Octau. Proves d'accés i tribunals de selecció
  
7.1 L'ingrés del personal al servici de la Universitat Miguel Hernández d'Elx, es realitzarà per mitjà de convocatòria pública i es regirà per les bases de la corresponent convocatòria, prèvia elaboració i aprovació de les mateixes per Comissió Gestora com a òrgan competent d'esta Universitat.
  
7.2 Quant al sistema de selecció del personal de la Universitat Miguel Hernández, que es realitzarà davall els principis d'igualtat, mèrit i capacitat, el Text Refós de la Llei de Funció Pública Valenciana, de 24 d'octubre de 1995, en l'article 14 establix que «La classificació de llocs de treball és el sistema pel qual es determina el contingut d'estos a efectes, bàsicament, de la selecció de personal...». Este «protagonisme» de les funcions dels llocs de treball, en quant determinants del procés selectiu dels que vullguen accedir als mateixos, es reflectix en l'article 3 del Decret 33/1999, de Selecció i Provisió de Llocs de treball, a l'establir, «...quan s'estime més adequat podrà utilitzar-se el de concurs- oposició, en raó de la naturalesa de les funcions a exercir...». D'això es deduïx que l'administració queda facultada per a optar amb discrecionalitat, motivada per la naturalesa de les funcions a exercir en els llocs de treball, a favor del sistema del concurs-oposició, sense perjuí del que establix el Conveni Col·lectiu per a llocs de naturalesa laboral.
  
7.3 El concurs-oposició es desenrotllarà d'acord amb el que preveu cada convocatòria.
  
7.4 Totes les qüestions referides als exercicis que siguen objecte de les corresponents convocatòries seran elaborades pel Tribunal de Selecció, si bé este podrà comptar amb la col·laboració d'especialistes en els termes previstos en els apartats 3 i 4 de l'article 8 del citat Reglament de Selecció, Provisió de Llocs de Treball i Carrera Administrativa.
  
7.5 La confidencialitat de les proves en el procés de traducció, mecanització, reproducció i custòdia fins al moment de l'examen, així com la vigilància dels exercicis una vegada realitzats, seran garantides pel Tribunal de Selecció.
  
7.6 Els tribunals de selecció seran designats d'acord al que establix els articles 13 de la Llei de Funció Pública Valenciana, i l'article 8 del mencionat Reglament de Selecció, Provisió de Llocs de Treball i Carrera Administrativa, i se subjectaran en el seu règim i funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i al que preveu el referit reglament, sense perjuí del que establix el conveni col·lectiu per a llocs de naturalesa laboral.
  
7.7 El nomenament dels membres del tribunal de selecció es publicarà en el Diari Oficial de la Generalitat Valenciana amb una antelació d'un mes a la data de començament de les proves.
  
DISPOSICIONS ADDICIONALS
  
Primera
  
La Universitat Miguel Hernández organitzarà les proves selectives per a l'ingrés en l'administració de la dita Universitat que es deriven de l'objecte de la present oferta d'ocupació públic. Dites proves es concretaran en les respectives convocatòries en raó del nombre de llocs, naturalesa jurídica dels mateixos i corresponents grups de titulació.
  
Segona
  
La Universitat Miguel Hernández establirà en les corresponents convocatòries els models de sol·licitud per a participar en els procediments d'ingrés i els sistemes d'abonament de drets d'examen.
  
DISPOSICIÓ FINAL
  
La present Resolució entrarà en vigor l'endemà al de la seua publicació en el Diari Oficial de la Generalitat Valenciana.